LidanRubinov/Halacha-QA huggingface dataset:
שאלה: פייסבוק: לאחרונה התעורר וויכוח ביני לבין חברתי לגבי נושא שהתחיל להטריד אותי לאחרונה זה זמן מה אז ככה: כידוע בפייסבוק ישנה אפשרות לעקוב אחרי אנשים, להסתכל בתמונות שלהם ולראות התכתבויות שלהם גם מבלי שהם יודעים? שאלתי היא האם הדבר מותר הרי מצד אחד זה נעשה מאחורי גבם אך מצד שני בתור מי שיש לו פייסבוק אמור לקחת אפשרות זו בחשבון? אשמח לשמוע את דעת הרב בנושא. במידה וזה חטא חלילה כיצד יש לכפר? הערה: ידוע לי שאם העניין עלול לעורר פתח לעבירות הלשון הדבר אסור אך שאלתי היא כאמור לגבי המעשה נטו. ב מראש.
תשובה: וברכת ד  יש חרם דרבינו גרשום שאסור להסתכל בכתבים של אחרים, ובודאי לא מכתבים וכדו. אמנם אם המכתב פתוח נחלקו האחרונים האם החרם חל, אבל נראה שגם מכתב פתוח אין להסתכל בו, מכיוון שיש בזה חשש רכיל, וכן דין של ואהבת לרעך כמוך. ועוד נימוקים שאסור לעשות כן. וכן כתב הגאון רבי חיים פלאגי י (רוח חיים סי  כז). יש לעשות תשובה כפי כל ענייני תשובה, הכוללים, א. עזיבת החטא. ב. חרטה גמורה. ג. קבלה לעתיד שלא לחזור לכך. ד. ווידוי על המעשה ותיאור המעשה. שנה טובה בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: דעת הרב - שידוכים: לכבוד הרב, אני בפגישות עם בחורה. רציתי לשאול את הרב - אני מגיע מבית בלי הרבה כסף ושחינכו בו לעבודה קשה. הבחורה המשודכת אומרת שמקום האישה הטבעי הוא בגידול הילדים וזה לא מאפשר גם לעבוד ומכאן שהגבר צריך לפרנס. אני חושש מיוקר המחיה ומכך שלא יהיה ביכולתי לעמוד במטלה הזו לבד, למרות שברור שאהיה מפרנס עיקרי. מה דעת הרב?
תשובה: ראשית, שיהיה בהצלחה גדולה. קשה לענות על שאלה זו, בשל העובדה שאין דפוס אחד בלבד הנכון לכל הזוגות כולם. יש זוגות שאכן יכולים להתפרנס מעבודתו של אחד מהם בלבד  יש זוגות שלא  יש זוגות שהאישה רוצה לצאת לעבוד לא רק בשל הצורך הכלכלי, אלא בשל הרצון שלה להתקדם גם במישור המקצועי  יש זוגות שרוצים שהאישה תהיה בבית וכדו. אי אפשר לדבר על דפוס אחד. כשמתחתנים, בני זוג פועלים כחטיבה אחת. לאמור: משעה שתחליטו (לדוגמה) כי רק אתה עובד   לשניכם יהיה חסר כסף. ואם אתם מקבלים את זה עליכם כזוג   טוב. אם לא   תחליטו אחרת  לא זו בלבד, אלא שאם אתה פוחד שהיא תצפה ממך לעבוד יום ולילה   דבר איתה על כך, שלא אלה החיים שטובים לה (בעל עובד כל הזמן אינו פנוי לאשתו), ולא אלה הדברים שחשובים לה עצמה בחיי הנישואין. זה מה שבני זוג עושים. מדברים ביחד על דרכם, על היתרונות והחסרונות. לא זו בלבד, אלא נסו לחיות בצורה מסוימת, ותראו האם זה מתאים או לא. יש אין ספור זוגות ששינו את דרכם. נשים שעבדו והחליטו להיות בבית עם הילדים  נשים שלא עבדו והחליטו לצאת לעבודה מסיבות שונות. יש דינאמיות בחיי הנישואין. המבחן העיקרי הוא השאלה האם אתם מסוגלים לדבר על כך, להיות שותפים, להחליט שאתם מנסים דרך מסוימת על היתרונות והחסרונות שיש בה, פתוחים להחליט שאם זה לא ילך   תשנו את הדרך, מודעים למחיר של כל מהלך, ואת כל זה עושים בזוגיות טובה. אם כך   אתם פועלים נכון. אם זה לא כך והפערים בלתי ניתנים לדיבור עליהם ולחיפוש דרך משותפת- תהיה לכם בעיה גדולה. ואם כן אפוא, לאור הדרך בה אתם מדברים על הנושא תוכל לדעת איפה אתם נמצאים. האם אתם יכולים ללכת בדרך זו?
שאלה: סיפר אמונה: אני תמיד הייתי בחור מאמין אבל לא מקיים הכול!,יצא לי לנסות להיות בישיבות ובמסגרות כאלו ואחרות אבל היצר תמיד גבר עלי לעזוב את זה, עד שהגעתי למצב של "שאול תחתיות" נקרא לזה ככה, עברתי ניתוח בעקבות דקירה בלב, מוות קליני (אך לא ראיתי כלום רק שחור) ודברים קשים ועדין אחרי כל זה לא התעוררתי משהו ממש חזק שולט עלי ולא נותן לי מנוח ללכת לדרך שאני בוחר. הדקירה כמובן הייתה שהיתי רווק,כיום אני נשוי ואב לילד. התחלתי לעבוד בעבודה לפני שנתיים מסודרת בהתחלה הייתי מניח תפילין בעבודה מתפלל מנחה ומנסה לעשות מצוות,תמיד רציני לנסות לעשות כמה שאני יכול למרות שאני רוצה באמת לעשות מכל הלב. ואז פתאום עוד הפעם היצר הרע הגדול שלי התחיל,ובום הכול נפסק כלום לא עשיתי, ועוד על הדרך הידרדרתי לסמים (קלים) בעבודה כי לא רציתי שאשתי תדע מזה. כאילו חרב עלי עולמי. התחלתי להיות בן אדם קשה פתאום עצבני מאוד. בקושי מתייחס לבית לאישה לילד ובקושי מתיחס לתפקיד הכל כך רציני שקיבלתי בעבודה. היה לי ריב נוראי אם האישה, והחלטנו שאנו מתגרשים כי אנו לא מסתדרים, ואני יודע שאני הייתי כל הבעיה הרצינית כאן בתוך תוכי. עבר זמן מה של 5 חודשים לערך, ויצר הגזל חזר לתכונותיי למרות שאני כבר מזמן לא כזה (שהייתי בגיל הנעורים הייתי אוהב לגנוב עבריין גנבות קטן) וגנבתי ממקום העבודה כל זה קרה ממש לפני חודשיים. ובתוך התקופה שאנו רוצים להתרגש. הלכתי לישון אצל אמא שלי חודש בערך ובזמן שהייה אצל האמא הגניבה מהעבודה בוצעה. עברתי חקירה בעקבות האירוע גניבה, ונעצרתי בבית הסוהר אחרי לילה השתחררתי והעונש הזמני הוא מעצר בית לילי בבית שלי אם אישתי והיא הערבה שלי. משם כבר חזרנו להיות ביחד והצטערתי נורא על מה שעשיתי ואיך אחרי שנים שלא גזלתי דבר פתאום לגנוב ממקום שבו הייתי שנתיים שלמות ולא נגעתי בדבר. חזרתי שוב להתחזק, אך לפני כמה ימים שוב פעם היצר הרע הגדול נורא הזה שלי החליש אותי בעקבות הרצאה שראיתי, של הרב הרוש והרב אמנון יצחק על נושא של זרע לבטלה שמי שעוד לא תיקן את עצמו בעוון הזה כל מה שהוא עושה בטל ומבוטל! הפסקתי את הכול עוד הפעם במכה אחת לא יודע מה קורה איתי הרב תן לי כיוון למה שאני יעשה דברים וזה יהיה בטל ומבוטל.? למה כל זה קורה לי?
תשובה: הדוגמה האחרונה שהבאת מוכיחה את מה שכתבתי כבר בכמה תשובות, ח חס ו לא התכוונו ברצינות שמי שלא תיקן את עצמו בעוון ש הוא שופך דמים, הם התבטאו בקיצוניות כדי להרחיק את האדם, אך מה שעושים עם זה רבנים בדור שלנו הוא דבר חמור ביותר הם גורמים לאנשים כמוך לחוש שהגיעו לדרך ללא מוצא. חס ו שהכל בטל ומובטל, זה הבל ורעות רוח!! אל תתרגש מזה זה יכול לקרות מדי פעם, העיקר הוא כל הזמן לעסוק בדברים חיוביים ולמצוא תעסוקה חיובית וכך לאט לאט אפשר להתנקות מזה ומשאר השטויות שהזכרת. בהצלחה, חזק ואמץ ואל תתייאש!
שאלה: קניית בגדים מהאינטרנט: בס ד מותר לקנות בגדים מאתרים באינטרנט של חו ל שאולי יש בכך איסור מסויים? לדוגמה שמלה שמראים אותה עם שרשרת של צלב אך כמובן שאם נרכוש אז לא רוכשים גם את הצלב אשמח לשמוע את דעת הרב (:
תשובה: אין כל בעיה לקנות באינטרנט מוצרים מחוץ לארץ, והם הם שמים צלבים בכל מקום - הדבר לא מחייב אותנו ולא אוסר עלינו את הקניה(אלא אם כן זו קניה ממוסד דתי נוצרי, ואז זה יותר מורכב).
שאלה: שהחיינו על מיץ סחוט: האם מברכים שהחיינו על מיץ סחוט טרי מפרי ראשון? ואם לא, האם ברכת שהחיינו אפשרית כשאוכלים את הפרי, אחרי שכבר שתינו מיץ מאותו הפרי? או שבכלל אין קשר בין שני המצבים? מדובר ברימונים. השאלה מתעוררת כל פעם מחדש כשהפרי מבשיל על העצים. הרימונים שלנו מבשילים מוקדם. עכשיו הם בשלים ויפים, ובחגים הם מתפוצצים ונרקבים בחלקם וכבר אינם ראויים לעלות על השולחן. אנחנו נוהגים לברך שהחיינו על רימונים (רק קנויים) בראש השנה. יוצא, שאין אנחנו נהנים מהפרי שלנו, לא כפרי ולא כמיץ. כיצד ראוי לנהוג? לאה
תשובה: אין לברך שהחיינו על מיץ סחוט. ברכתו שהכל, וזו לא ברכה על הפרי בצורתו העקרונית (בסלט פירות כן מברכים. על כן, אתם יכולים לשתות מיץ רימונים, ולברך שהחיינו על הפרי בליל השני של ראש השנה. ושנה טובה
שאלה: הלכות אבלות: אבא שלי נפטר לפני חודשיים ולכן ברצוני לברר מספר דברים בנוגע להלכות אבלות: 1. האם מותרת השתתפות ב"שירה מקודשת "? כלומר, שירים שהם שירי תפילה 2. בעניין השתתפות בחתונות - האם יש היתר להשתתף בחתונה של חברה מאוד טובה? כידוע לי, יש עניין של האם זה גורם צער לזה שמתחתן, אם לא אגיע. אשמח למקורות.
תשובה: 1. בלי מוסיקה מותר 2. אסור כל י"ב חודש, זו חלק ממצות כביוד הורים!! (שו"ע יו"ד שצא,ב. ה שו"ת אגרות משה יורה דעה חלק א סימן רנה )
שאלה: התקרבות - ספרים מועילים: בשנים האחרונות אני מתחיל להתעניין יותר ויותר בדת ובתורה. מהי לדעתך הדרך הנכונה (עדינה ורכה) ללמוד ולהתקרב עוד? אין לי באמת מושג מעבר לקיומו של ספר התנך, שכמובן מקריאה בו אני לא מבין כלום ביחס לטמון בו. אני מאוד אוהב לקרוא ולהתקדם בקצב שלי. יש איזו סדרת ספרים שאוכל לקרוא? כיף שיש את מי לשאול.
תשובה: לך. כיף שיש ממי לשמוע בקשות משמחות ומחממות את הלב. האמת היא, שקצת קשה לי לייעץ בלי להכיר אותך, אז אני אכתוב לך כיוון כללי בתור התחלה, שנראה לי יכול להתאים כמעט לכולם. אם תרצה לכוון אותנו לנושא או סגנון מסוים, תוכל לפנות אלינו (לאתר, או למייל שלי למטה) ונענה לך בשמחה. 1. ספר קצר יחסית: הקדמות הרמב"ם למשנה. מומלץ ללמוד במהדורה של הרב יצחק שילת, נקראת  הקדמות הרמב"ם למשנה  בכריכה בצבע בז. יש 3 הקדמות של הרמב"ם המופיעות בספר. בהקדמה הראשונה: הרמב"ם, במילים פשוטות, עושה לנו סדר במבנה של התורה שבעל פה (משנה, גמרא), ומסביר לנו את מטרת האדם בעולם לפי התורה. בהקדמה השניה: הרמב"ם עושה לנו סדר בנושא של  שכר ועונש, עולם הבא וכדומה. ומסביר את הדרך הנכונה לעבוד את ה. בהקדמה השלישית: הרמב"ם מסביר איך בנויה הנפש שלנו, מה זה  מדות טובות, ומהי הדרך לתקן את המדות. 2. ספר יותר ארוך: הכוזרי (שחיבר ר  יהודה הלוי, בתקופה של הרמב"ם). מומלץ ללמוד במהדורת אבן שמואל, כריכה לבנה. הספר במהדורה הזו כתוב בסגנון פשוט, והוא מתחיל מההתחלה: מי אמר שיש אלוקים, מה מיוחד בעם ישראל, למה צריך לקיים מצוות, מה זה העולם הבא, מה מיוחד בארץ ישראל ועוד. הספר מחולק לחמישה מאמרים. שלושת המאמרים הראשונים מקיפים את רוב הנושאים, שני המאמרים האחרונים (רביעי וחמישי) הם הרחבות. תוכל לדלג על הפסקאות הראשונות של הספר, שעוסקות באמונות ודתות אחרות, ולהתחיל בפסקה י  שמשם הספר מסביר את השקפת היהדות. 3. הספרים הללו הם  ספרי לימוד. הם לא קשים, אבל מצריכים מעט התבוננות וריכוז. יש גם  ספרי קריאה  שכתובים בסגנון קליל, כמו הספרים של הרב שלמה אבינר והרב ישראל הס (יש להם הרבה). הייתי ממליץ על  דרך אמונה  של הרב הס, ועל  יוצר אור  של הרב אבינר, שגם הם  מתחילים מההתחלה  ומסבירים את היסודות. מצד אחד הם לא מצריכים שום מאמץ, אך מצד שני אין כמו לימוד מהמקור, וגם הצורך  להפעיל את הראש  יכול להפרות את הלימוד ולהעמיק אותו. 4. בנוסף ללימוד בספרים, כדאי גם לשמוע שיעורים. השיעורים מארגנים בצורה טובה את המחשבות ומסבירים את המושגים הרוחניים. אני ממליץ על האתר של מכון מאיר, שיש שם מאגר עצום במגוון רחב של נושאים, ובמגוון רחב של רבנים בסגנונות שונים. תוכלו גם לעבור על רשימת הנושאים שם בארכיון השיעורים, כדי להחליט איזה נושא מעניין אותך במיוחד. בהצלחה, אני כאן לכל שאלה אבישי batelam gmail.com
שאלה: עבודה: שמעתי שצריך לתרום עשירית לצדקה מהמשכורת, אני נערה בת 16 אז עבדתי בחופש בעבודות מזדמנות, הרווחתי בסביבות של ה1,000 שקל, השאלה שלי אם אני צריכה לתרום עשירית לצדקה?
תשובה: זו לא חובה זו מצוה.
שאלה: רוצה להדריך לשם שמים ולא לשם עצמי - איך עושים את זה?: ב"ה רבה! א. על מה (איזה מטרה וכו.) אני צריכה לחשוב כשאני באה להדרכה. ב. אני מרגישה שכשאני עושה דברים בהדרכה אני הרבה פעמים (אולי הרוב) עושה למען עצמי, ושמי הטוב. ג. אני רוצה להיות מדריכה טובה. ד. איך יוצרים קשר אישי עם חניכות? ה. המדשי"ת שלי פשוט תותחית. ואני מרגישה סוג של תחרות. איך אני יוכל לעשות דברים, ולפעול לשם האידיאל ולא לשם עצמי? תבורכו על עבודת הקודש!!!!!!
תשובה: איזה כיף לחניכות שלך. לבוא להיות חניכה שלך. תאמיני לי. בשיא הרצינות. שיש להם כזאת מדריכה שרוצה לעשות את מה שהיא עושה באמת לשם שמים, ובשם זה שיהיה להם טוב. ולא בשם עטיפה נוצצת ומרשרשת עם סרט סאטן ורוד זוהר שלוחש בצעקה  מראה מראה שעל הקיר מי המדריכה הכי שפיצית בעיר.  אז נראה שעל השאלה הראשונה שלך את עונה בעצמך, בגדול המטרה הכללית זה לעזור לאנשים לגדול ולהתקדם, שיהיה להם טוב ושהם ירצו להיות טובים יותר (וזה לגמרי נכלל בסאגה של לעשות דברים לשם שמים). בקצת יותר קטן, מה שנקרה מטרות משנה, איך המטרת-על הזאת הולכת לבוא לידי ביטוי בתכל ס, זה כבר משהו שאת עם ההיכרות שלך איתם צריכה לענות עליו. מה שכן, תזכרי שמטרה זה לאו דווקא שיתנדבו בחמש התנדבויות בשבוע ויעבירו את כל הזקנות ת כביש, אלא זה בהחלט יכול להיות משו כמו   שיתחילו להיות חלק מכלל, שירצו להיות רגישות לסביבה שלהם. עכשיו, אמרת רוצה להיות מדריכה טובה? אז את מדריכה טובה, למה אמרת רוצה אמרת הכל! את אין דבר העומד בפני הרצון מכירה? יופי. עכשיו רק נשאר לך להעביר את זה לפסים מעשיים. באמת הא"ב זה קודם כל להצליח לזהות את המניע, אם זה שישרקו לך כל פעם שתעברי בסניף ותהיי השפיצית על של השכונה או כמו שכתבת לעשות לשם שמים יותר בקטע שלך. וזה עבודת נפש לא פשוטה, ועצם זה שזה במודעות מבחינתך ואת יודעת לאיפה בכלל את רוצה לכוונן ת צמך זה כבר מקפיץ את העבודה שלך למקום אחר. ולפחות את יכולה להיות רגועה כי ברגע שהמניעים שלך לעשות ככה או אחרת הם טהורים, אז גם העבודה מדוייקת ונכונה הרבה יותר. בקשר למד"שית, בלי להכיר אותך ואותה, יכול להיות מאד שגם היא חושבת את זה לעצמה, איזה תותחית את והיא איפה היא בכלל. למה טבעי לחשוב ככה ותשאלי את מי שהמציא את הפתגם על הדשא של השכן שתמיד נראה ירוק יותר. משהו שיכול לעזור זה להפסיק לחיות בסרט שאחת היא על חשבון השניה. כאילו לחניכות שלכם יש מנת אהבה מוגבלת ואם היא הולכת אליה אז לך נשאר פחות. בח ית מדוברת קוראים לזה:  אין אדם נוגע במוכן לחברו כמלוא נימה, וההבנה של זה היא תרופת פלא בכלל לכל מציאות של קנאה שמפוררת ת לב מבפנים. וברגע שתפנימי ת נקודה אז תראי גם שתחושת התחרות נרגעת, אתם עובדות יותר בתור צוות מכוונן מטרה ופחות בתור זוג מתחרות עם מרפקים. ואז גם הלשם שמים שלך יהיה יותר לשם שמים, ומצד שני הלשם שמים יעזור לך להפנים ת נקודה הזאת. מה שכבר הגדירו טובים ממני: ביצה ותרנגולת. ופתאום תראי שגם הקשר האישי עם החניכות נשפך לך מהלב וזורם למקום אמיתי, ואת לא צריכה שיכתיבו לך את המדריך השלם מה לומר ומתי לחייך. או שמישהו יאמר לך להיות אחת כזאת ששם בשבילם לא רק בשעות פתיחה ואח"כ שילכו לחפש ת חברים שלהם (והם ילכו.) בהצלחה וחג שמח   שמח רינת rintz3 gmail.com
שאלה: רפואה: אני פה לא בכדי לשאול שאלה אלה בשביל שתתפלל לרפואה אביבה בת הלה(אלה) לרפואה שלמה הנפש והגוף (נימצאת בבית חולים מאושפזת במצב לא כל כך טוב) ושתבוא עלינו שנת טובה
תשובה: רפואה שלמה שנה טובה כתיבה וחתימה טובה
שאלה: מתנות לחגים: קיבלנו מתנה לחג מגוון יחסית גדול של שוקולדים שרובם ככולם הם בכשרות עם "חלב נוכרי". חלק מבני המשפחה (רובם לא גרים בבית) אוכלים כשר אבל לא אוסרים על עצמם חלב נוכרי, האם יש טעם לזרוק את השוקולדים או שאפשר להותיר אותם בבית עבורם? בנוסף, מה דין בקבוק יין שנכלל בחבילת המתנה בכשרות של בד"ץ מסוים פלוס בכשרות של רב יישוב (רב הישוב עופרה, הרב גיסר), האם יש צורך גם בחותמת של הרבנות הראשית על הבקבוק? שאלה דומה לשוקולד כנראה בייצור ישראלי שמופיע עליו כשרות של U ובנוסף כשרות של בד"ץ זכרון יעקב אבל לא כשרות של הרבנות הראשית ולא מצוין אם מדובר בחלב נוכרי או בחלב ישראלי אלא רק שזה "כשר חלבי". אם יכול להשתמע רכילות או גנאי לבדצים מסוימים מהשאלה אם אשמח אם רק תענו לי בלי לפרסם. חג שמח
תשובה: וברכת ד  כנראה מדובר באבקת חלב נכרי, ואמנם באבקת חלב נכרי יש מחלוקת האם לאסור או לא. ועל כן מי שלא אוכל הרי זה צדיק וישר אבל גם מי שאוכל יש לו על מה להסתמך. על כן אם מדובר באבקת חלק עכו"ם אפשר להשאיר למי שאוכל. אין צורך בחותמת רבנות אלא ביין מיובא, אבל ביין שעשו במקום מסויים בארץ אין צורך בחותמת רבנות ראשית, מספיקה חותמת הרב המקומי, וכפי שכל כשרות היא חייבת רבנות מקומית ויכולה להוסיף עוד כשרויות. על כן גם ביין זה יש רב מקומי ועוד כשרות, והכל תקין וישר. לעניין השוקולד אם זה ייצור מקומי צריכה להיות כשרות מאותו המקום, ויכול להיות גם בד"ץ מסויים. ועל כן אם יש את התנאים הללו אין בעיה, אולם אם זה ייצור חו"ל ואין חותמת רבנות ראשית, יש בעיה. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: תפילה: אני לאחרונה משתדל להתפלל בכוונה אך בגלל זה אני בד"כ מפספס קדושה ולפעמים גומר לאחר חזרת הש"ץ. האם עליי להמשיך כך, או להתפלל בפחות כוונה ולהספיק להגיע לקדושה? ראובן
תשובה: להמשיך כך.
שאלה: זוגיות: שלוב כבוד הרב! קוראים לי ל. ויש לי ילד מהכיתה שאני מחבבת אותו אבל אני לא יודעת אם הוא מחבב אותי אני לא יכולה לחכות עד שיציע לי חברות מה אני יכולה לעשות?
תשובה: אני לא כל כך מומחה בתחום. אולי כדאי לדבר על כך עם היועצת?
שאלה: סמארטפונים: יש לי סמארטפון ורציתי לדעת מה אומרת ההלכה לגבי פריצה שבה ניתן להוריד אפליקציות שעולות כסף בחינם מותר או אסור?. ואם כבר הורדתי מספר רב של אפליקציות מה דינם? יום טוב.
תשובה: וברכת ד  אם זה לא דבר מצוי לכל, אלא צריך לפרוץ בעבורו הרי זה אסור לקחתו, ונראה שגם אסור להנות ממנו. שנה טובה בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: ספרים: אשמח לשמות ספרים אשר עוסקים בתחומים הבאים: אמונה צניעות מידות בינו לבינה (ושמירת נגיעה) תפילה (משמעות וכו) אני באה מבית דתי (מאוד לייט), מתגייסת בקרוב, ולא רוצה לאבד את הדת בשנתיים אלו, ולכן אשמח לחזק מעט מכל דבר. אשמח אם הספרים יהיו בשפה ברורה וקלילה, ידברו "בגובה העיניים", משהו שמתאים לנוער. כמו כן אשמח לדעת היכן יש שיעורים לנוער נשים בירושלים (אזור גבעת שאול קרית משה) :)
תשובה: לשואלת: אין זו שאלה לרב אבל בתור עצה טובה תוכלי להתעניין בערוץ מאיר באינטרנט וישנם שם שיעורים בים לפי הנושאים שציינת הרב אריה שטרן ראש מכון הלכה ברורה
שאלה: בד  צ כK: באופן כללי אני מקפיד בכשרות על בד"צ (עדה חרדית,לנדא,רובין והרב Kמחפוד). מה הרמה של בד"צ כK? שמעתי שבארה"ב הרבה סומכים עליו.
תשובה: ישנם מאות רבות של הכשרים בחו"ל. באופן כללי הם אינם משתווים לרמת הכשרות הנהוגה כאן בארץ. ולכן על פי דבריך שאתם מקפידים על רמת מהדרין אין לצרוך את ההכשרים מחו"ל אלא לאחר בדיקה מדוקדקת.
שאלה: כשרות: 1.האם כלים בשריים וחלביים שנשטפו יחד במדיח כלים הם כלי טרפה 2.אלו מוצרים צריך לברור ולנקות אותם ואיך עושים את זה
תשובה: 1. לא, בשלב השטיפה הראשון, כאשר אולי עדיין יש שאריות מזון שהם חלב או בשר, יש במים סבון שנותן "טעם לפגם". בשלב שאין כבר סבון, אין שאריות מזון, ואם יש- בטל בשישים. 2. מוצרים "יבשים" כמו שעועית, גרגרי חומוס, חיטה, אורז וכו. רובם- על שולחן בהיר ונקי, מעבירים את הגרעינים לפני העיניים ובודקים אם אין תולעים או חרקים אחרים, אם אין חוטים כמו קורי עכביש, וכו. שעועית יבשה וחומס משרים במים לשמונה שעות, ובודקים אם יש כתמים כהים בגרגרים, זה סימן למחילה של חרק.
שאלה: שמירת שבת: בזמן האחרון קורה לי מלא שאני נופלת בשימרת שבת. והדבר רק גורם לי לייאוש גדול ועמוק יותר!! אני לא יודעת מה לעשות. הייתי בועידה של בנ"ע ואחד הרבנים שם אמר משהו בסגנון של- אם אדם לא שומר את כל המצוות- שלא יקרה לעצמו דתי. ודבר זה גרם לי להאמין שאני לא דתייה. האמנם? האם בגלל שאני לא שומרת שבת אני לא דתייה? אבל אני רוצה לשמור!! פשוט קשה לי
תשובה: איני יודע באיה עניין נפלת, בכל מקרה חילול שבת במזיד בדברים שידוע לכל שהם אסורים הוא אכן חטא חמור ביותר, ובעולם שלנו הוא בדרך כלל מגדיר את ההבדל בין דתי ומסורתי. מצד שני אין הרבה אנשים ששומרים שבת כמו שצריך, המשנה ברורה כבר כתב שמי שלא למד הלכות שבת ביסודיות אין סיכוי שלא נכשל באיזה איסור בשבת. כמובן שהוא מדבר על אי שמירת שבת בשוגג ולא במזיד. מצד שלישי תמיד פתוחה לפנייך דרך של תשובה ואז תוכלי להגדיר את עצמך שוב בלי בעיות כדתייה.
שאלה: נדרים: הבטחתי במילים שאם יתממש רצוני בדבר מסויים אתרום 300 ש"ח הדבר התקיים. ברצוני לשאול האם אני מחוייב לתרום? אם כן האם סכום מדוייק של 300 ש"ח? והאם אני כבר פטור מכך אם תרמתי לבית הכנסת(50 ש"ח) באזכרה של בן דודתי אך לא כיוונתי את התרומה בשם הבטחתי. האם אוכל לכוון את תרומתי לשם מימוש הדבר שרציתי ודברים אחרים שקיבלתי ובנוסף לשם סליחה לי ולמשפחתי בחודש אלול? איך אוכל לתרום בסתר? ב מראש, אבישי דרעי
תשובה: וברכת ד  הנדר חל ויש לתרום 300 שקל, אפשר להוסיף כוונות, ובלבד שהכסף יהיה לצדקה. סליחה איננה שייכת בכסף אלא בעזיבת החטא, חרטה על המעשים, קבלה לא לעשות עוד, ווידוי. שנה טובה בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: חתן וכלה: אני בע"ה מתחתן עוד חודשיים ויש לי שאלה. ארוסתי מעוניינת בחשבון בנפרד (זה מה שראתה בבית) ואני דווקא מעוניין בחשבון מאוחד (זה מה שראיתי בבית ולפי דעתי זוג צריך להתנהל גם כלכלית בשותפות) על כן פניתי אלייך, מה דעת ההלכה בנושא?
תשובה: להלכה אין הכרעה בנושא אני מסכים עימך, שזוג זו שותפות מליאה, ואיני יכול להבין את הדבר הזה של חשבונות נפרדים. זה כביכול אמירה שלא סומכים אחד על השני.
שאלה: : לרב. לצערי, שוב נכשלתי בפגם הברית שהורגלתי בו מקטנות (שאז לא ידעתי שיש כזה דבר שנקרא "פגם הברית")! בנות ישראל הולכות פרוצות ברחובות! בפעם האחרון אמרתי ווידוי וקיבלתי קבלה גמורה בלב שלם שלא לחזור ולפשוע בזה אפילו אם יהיה לי ניסיון גדול, אך אשה אחת ניסתה לפתות אותי ולא עמדתי! והוצאתי ש במזיד!! ועוד מעט באים ימים הנוראים!!!! יש לי 3 שאלות: (1) האם על הוצאת ש במזיד תתכן תשובה מאהבה?? (2) אם עשיתי תשובה מאהבה על עוון הנורא הזה, האם זדונות נהפכין לו לזכויות ממש?? (3) האם יש לרב עיצות מעשיות מר נחמן מברסלב שממש עוזרות לא להכשל להבא בחטא המגונה הזה???
תשובה: לשואל: מקובלנו שלא ננעלו שערי תשובה על שום עברה וככל שהתשובה עמוקה יותר כך הכפרה גדולה יותר. הרב אריה שטרן ראש מכון הלכה ברורה
שאלה: הבדלה: בס ד. אם אני מתארח אצל מישהו ואני נוכח אצלו בהבדלה במוצאי שבת,האם אני פטור מלעשות הבדלה בבית שלי באותו יום? אשמח לקבל תשובה בהקדם,
תשובה: וברכת ד  אפשר לצאת ידי חובה מאחרים. שנה טובה בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: אולם שירת ירושלים: ראיתי פרסום חדש של הרבות הראשית לפיו אולם שירת ירושלים בכנפי נשרים בירושלים הינו ללא השגחה. אנו מכיר שיש שם השגחה של בד"ץ עדה חרדית. האם ניתן לערוך שם חתונה? שנה טובה כתיבה וחתימה טובה
תשובה: אין להם הכשר של הבד"ץ, אמנם הקייטרינג שהם משתמשים בו, מה שמכונה  קייטרינג הבית  הוא בהשגחת העדה חרדית. על פי נוהל הרה"ר אסור לערוך חופה במקום שאין כשרות של הרבנות המקומית. עיין אנו משערים שבקרוב הבעיה תיפתר.
שאלה: צום יום הכיפורים בהריון: ביום כיפור הקרוב אהיה בשבוע 39 להריון. כלומר שבוע לפני התאריך המשוער. האם עלי לצום? אני מאוד חוששת להגיע ללידה מתוך מצב של התייבשות, ואפילו ה"דולה" שלי (תומכת לידה) שהיא אישה דתיה בעצמה, אמרה לי בשום פנים ואופן לא לצום כי אנחנו לא רוצים להגיע ללידה מתוך מצב של התייבשות אלא מתוך תהליך טבעי ותקין. אני יודעת שיש אפשרות לשתות לשיעורין. השאלה היא, האם אפשר מלכתחילה לשתות לשיעורין או רק אם אני "מרגישה לא טוב". אני גם לא יודעת מה פירוש "מרגישה לא טוב". זהו הריון ראשון שלי, ואני אפילו לא יודעת להבדיל בין צירים מדומים לצירים אמיתיים וחוששת לגרום לנזק. בנוסף, האם אפשר ללכת לבית הכנסת או לא? שמעתי שיש שאוסרים כי זה מחליש את האישה ובסופו של דבר יגרום לה לשבור את הצום. מה עלי לעשות? יש לציין כי ההריון תקין עד כה ברוך ה.
תשובה: ראשית, אלו בוודאי חדשות נפלאות, ושתהיה לידה קלה ומשמחת עם טעם של עוד. אכן נהוג כי אישה בשלב כה מתקדם של הריון - אינה צמה, מהשיקולים שהבאת. במצב כזה, את רשאית לעשות מה שנראה לך מתאים יותר. אני כן מעדיף את השיטה של התחלת הצום, ומשעה שחשים שלא בטוב (גם אם קשה להגדיר) שותים מלא, אבל יש רבנים רבים שאומרים להתחיל לשתות לשיעורין מכניסת הצום, ואת רשאית ללכת בדרך זו. ובשורות טובות
שאלה: הכנת ארטיק בשבת: יש לנו בבית כלי שמקפיאים אותו ואז אחרי שמוציאים אותו מהקפאה, אפשר לשפוך לתוכו מיצים או חלב ולהופכם לארטיק- תוך כמה דקות הקפיאה מתרחשת בתוך הכלי הזה (הקור מדפנות הכלי מועבר לנוזלים). השאלה- האם מותר להשתמש במכשיר הזה בשבת? הוא לא חשמלי כמובן.
תשובה: וברכת ד  הקפאה בשבת לרוב השיטות מותרת, ולכן אפשר להקפיא בכלי המתואר. שנה טובה בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: בבוקר טוב" לפני התפילה: הרב, אבי אומר לי מידי פעם "בוקר טוב" לפני תפילת שחרית. האם עליי לענות לו "בוקר טוב" משום כיבוד הורים? ואם לא, מה עליי לעשות? מראש!
תשובה: לא אומרים מותר לומר בוקר טוב.
שאלה: הכשרת סיר עם ציפוי קרמי: לרב, יש לנו סירים ומחבתות עם ציפוי קרמי (כגון של חברת ניאופלם). רציתי לדעת האם וכיצד ניתן להכשירם על יד הגעלה או ליבון קל. בטעות בישלנו חלב בכלי בשרי ואני יודע שהכלי כעת צריך הכשרה. חשוב לציין כי לא מדובר בכלי חרס, אלא כלים שהדופן הפנימי שלהם מצופה בחומר קרמי על מנת למנוע הידבקות של המאכלים המבושלים. האם יש הבדל להלכה בין ספרדים לאשכנזים? מראש
תשובה: עדיין לא הוכרע בין פוסקי דורנו האם ציפוי קרמי דינו כזכוכית או לא, ולכן יש להגעיל את הסיר לכל העדות גם לספרדים. (להרתיח את הסיר כשהוא מלא מים עם סבון כלים עד שיגלשו ואז לשפוך ולשטוף במים קרים)
שאלה: מחלוקת לגבי כספי מעשר: אשתי ואני דואגים להפריש מעשר כספים על מנת לתרום לגופים או אנשים נזקקים. אנחנו משתדלים לתרום לגופים שונים, בהתאם לתקופה - אוכל לנזקקים לקראת החגים, חולים הזקוקים לטיפול יקר וכד. לרוב יש בינינו הסכמה לאן לתרום את הכסף, אך ישנו מקום אחד שאשתי מאוד רוצה לתרום אליו, אך אני מאוד מתנגד. סיבת ההתנגדות שלי היא עקרונית מכיוון שמדובר בגוף שאינו לרוחי ולדעתי אינו לרוח היהדות. הדבר עולה מדי כמה חודשים כאשר אנחנו מדברים על המעשר ויוצר מתחים גדולים בינינו. אשתי מציעה שכל אחד מאיתנו יבחר לאן לתרום את הכסף שמגיע מהחלק היחסי שלו בהכנסת המשפחה. אך לדעתי אנחנו צריכים למצוא מקומות שמוסכמים על שנינו. מצד שני, אני לא מעוניין לכפות עליה את דעותיי ולגרום לחיץ בינינו וכן אם המצב היה הפוך, אולי הייתי חושב כמוה. אני מאוד מתוסכל מהדבר ואשמח לעזרתך.
תשובה: יישר כוח על הרצון העמוק של שניכם למצוא את הדרך. שאלה זו אינה שאלה הלכתית. בימי הגמרא, בשעה שנתקיים יחס לא שוויוני בתחום הכלכלי בין איש ובין אישה (מחד גיסא, "מה שקנתה אישה קנתה בעלה" ומצד שני הבעל היה חייב במזונותיה ובעוד עניינים רבים) התשובה הייתה חד משמעית שאתה קובע. אולם הנישואין שלנו נעשים היום על בסיס שותפות כלכלית, וזה ההסכם שהסכמתם בשעה שהתחתנתם, והוא כמובן אינו סותר את ההלכה כי מותר לבני זוג לקיים מערכת ממונית שותפית, וממילא אתם שותפים, ואין אחד מכם יכול לקבוע על השני. מכאן ואילך זו הכרעה שלכם כיצד לקיים את השותפות הזו. שתי הדרכים, גם של אשתך וגם הצעתך שלך, הן לגיטימות, וניתן לבחור בדרך שאתם רוצים לחיות בה. בדרך כלל, במצבים שכאלה צריך לחתור להכרעה שיש בה ממד של פשרה, לאמור: כל אחד מכם מוצא את הדרך בה הוא מוכן להתקדם לקראת השני, ובה הוא מוכן גם לקרוא את העובדה שהשני מוכן להתקדם לעברו, וזה נראה לי הדבר הנכון לעשות גם כאן. האם אתם יכולים ללכת בדרך זו?